Република Србија

ОПШТИНСКА УПРАВА

Општина Ивањица

Број: 15-1/2018-1

Датум: 10.08.2018.године.

И В А Њ И Ц А

На основу члана 63. став 3. Закона о јавним набавкама (Сл.гл.РС бр. 124/2012, 14/2015 и 68/2015), Наручилац Општина Ивањица, улица Венијамина Маринковића број 1, у постуку јавне набавке мале вредности број 15-1/2018, чији је предмет набавка услуге санације система аутоматског хлорисања и неутрализације хлора из ваздуха, измештање дела опреме, замене ПЛЦ софтвера и система за надзор и управљање, поступајући по захтеву заинтересованог лица, доставља одговор по захтеву за додатне информације и појашњења:

**Питање 1:** У делу IV. ТЕХНИЧКА ДОКУМЕНТАЦИЈА И ПЛАНОВИ... на страни 9/51, као техничке спецификације сте дали један уопштен опис, без иједног детаља који се очекује у техничкој спецификацији, тражите, цитирам:

„ Понуђач је дужан да изврши предметне услуге и испоручи опрему која ће у свим аспектима одговарати постојећој опреми, захтевима наручиоца, техничким прописима за опрему која је предмет вршења услуге, стандардима квалитета пружених услуга и задатим техничким карактеристикама опреме.“

Молимо Вас да дате бар најосновније параметре, типа о којој постојећој опреми се ради (произвођач, тип , модел ...), који су захтевани радни параметри ( капацитет уређаја, притисци у цевоводима и сл...) или једноставно дајте карактеристике уређаја који желите.

**Одговор 1:** Наручилац ће извршити измене и допуне конкурсне документације у предметном поступку јавне набавке и исте објавити на порталу јавних набавки.

**Питање 2:** Шта је тачно захтев Наручиоца у тачки 2. санација постојећег уређаја или његова замена. Ако је санација молимо Вас да нам дате детаље о постојећем уређају а ако је испорука новог молимо Вас да то јасно нагласите.

**Одговор 2:** Наручилац ће извршити измене и допуне конкурсне документације у предметном поступку јавне набавке и исте објавити на порталу јавних набавки.

**Питање 3:** Ако смо добро разумели корисник је власник лиценцираног система SCADA и његова је обавеза повезивање нове опреме и софтвера са постојећим системом?

**Одговор 3:** Корисник је власник Локооут лиценцe, а повезивање нове опреме и дорада СЦАДА апликације је обавеза понуђача са којим се буде закључио уговор, при чему је изабрани понуђач у обавези да СЦАДА апликацију изради на лиценцираној НИ Лоокоут развојној платформи.

**Питање 4:** У делу IV. ТЕХНИЧКА ДОКУМЕНТАЦИЈА И ПЛАНОВИ... на страни 10/51, као техничке спецификације сте дали један уопштен опис, без иједног детаља који се очекује у техничко ј спецификацији. Tражите, цитирам:

|  |  |
| --- | --- |
| Аутоматска припрема и дозирање креча | 1 кпл. |

Да ли Ви мислите да је ово довољан опис за квалитетну понуду тражене опреме?

**Одговор 4:** Наручилац ће извршити измене и допуне конкурсне документације у предметном поступку јавне набавке и исте објавити на порталу јавних набавки.

**Питање 5:** У Додатним условима под тачком 3. на страни 18/51 наведено је да понуђач мора бити стручно оспосебљен за извршење предметне набавке у складу са политиком заштите животне средине и безбедности на раду. Који је оправдани разлог за захтевање да понуђач мора бити стручно оспосебљен за извршење предметне набавке у складу са политиком заштите животне средине и безбедности на раду и да се исти тражи како додатни услов?

На основу члана 75., става 2. Закона о јавним набавкама предвиђено је да:

|  |
| --- |
| ‘’Наручилац је дужан да од понуђача или кандидата захтева да при састављању својих понуда изричито наведу да су поштовали обавезе које произлазе из важећих прописа о заштити на раду, запошљавању и условима рада, заштити животне средине, као и да немају забрану обављања делатности која је на снази у време подношења понуде.’’ |

Oво је по ЗЈН обавезан услов и он се у конкурсној документацији МОРА налазити међу обавезним, а не међу додатним условима. На основу Правилника о обавезним елементима конкурсне документације у поступцима јавних набавки и начину доказивања испуњености услова (На основу члана 61. став 10. и члана 77. став 10 . Закона о јавним набавкама („Службени гласник РС”, бр. 124/12, 14/15 и 68/15)) у Члану 6., став 1 ., тачка 6., подтачка 5. налажу да конкурсна документација мора садржати:

‘’(5) образац изјаве о поштовању обавеза које произлазе из важећих прописа о заштити на раду, запошљавању и условима рада, заштити животне средине, као и да понуђач нема забрану обављања делатности која је на снази у време подношења понуде;’’

Како је доказивање ових услова предвиђено давањем Изјаве од стране Понуђача захтевамо да се конкурсна документација измени како би била у складу са Законом о јавним набавкама и Правилником о обавезним елементима конкурсне документације у поступцима јавних набавки и начину доказивања испуњености услова, те захтевамо да се захтев по питању заштите животне средине и безбедности на раду уврсте у ОБАВЕЗНЕ УСЛОВЕ и да се доказивање истих врши ИЗЈАВОМ која мора бити саставни део Конкурсне документације како Закон недвосмислено налаже. Изјава је већ уврштена у конкурсну документацију као посебан Образац те зехтевамо да овај додатни услов у потпуности уколоне из Додатних захтева јавне набавке.

**Одговор 5:** Захтевано је да Понуђач мора бити стручно оспособљен за извршење предметне набавке у складу са политиком заштите животне средине и безбедности на раду; односно да предузеће поседује ХСЕ правилник ( Хеалтхy Сафетy Енвиронмент ) пре свега јер се наведени правилник односи на имплементацију ИСО стандарда у смислу бриге о здрављу и безбедности као и посвећености заштити животне средине, управљање ризицима, променама, превенцијом и оптимизацијом трошкова, што би свако предузеће који се бави уређајима и опремом за дозирање хемикалија и дезинфекцију воде као и системима за производњу воде за пиће и воде у индустријским системима и системима за третман отпадних вода нужно требало да спроводи. Надаље, ХСЕ правилник едукује запослене и спроводи интерне провере и примену система квалитета од стране запослених што нама као Наручиоцу указује на перманентну обуку и стручнију подршку кадрова од стране Извршиоца. Такође ХСЕ правилник указује и на примену међународних правних правила и прописа у области животне средине од стране привредног друштва и подразумева континуирано унапређење производа и производних процеса у смислу еколошке прихватљивости.

**Питање 6:** У Додатним условима под тачком 5) на страни 18/51 наведено је, цитирам:

5) Понуђач је у обавези да у присуству овлашћеног лица наручиоца обиђе постројење за пречишћавање воде на Лучкој реци. Изјава о посети предметне локације мора бити потписана од стране овлашћених представника понуђача и наручиоца. Овај доказ доставља понуђач који наступа самостално, доставља се и за подизвођаче и доставља га носилац посла из групе понуђача. Образац изјаве о посети локације је саставни део конкурсне документације.

Молимо Вас да нам дате податке лица са којим можемо да се договоримо око обиласка.

**Одговор 6:** Контакт лице са којим можете договорити долазак је Милан Танкосић, руководилац техничког сектора, моб:0648273113, емаил: amitrovic@jkpivanjica.rs

Наручилац

ОПШТИНА ИВАЊИЦА